Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2001/C 354/06)

Med denne offentliggørelse åbnes der mulighed for at fremsætte indsigelser, jf. artikel 7 i nævnte forordning. Enhver indsigelse mod denne ansøgning skal fremsættes via myndighederne i en medlemsstat senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) nr. 2081/92

REGISTRERINGSANSØGNING: ARTIKEL 5

BOB ( ) BGB (x)

Nationalt sagsnummer: 398990093

1. Medlemsstatens ansvarlige myndighed: Navn: Deutsches Patent- und Markenamt Markenabteilung 3.2

Adresse: D-80297 München

Tlf.: (49-89) 21 95-46 22

Fax: (49-89) 21 95-41 43.

2. Ansøgende sammenslutning: 2.1. Navn: Teichgenossenschaft Oberpfalz

2.2. Adresse: Säulnhof 19, D-92551 Stulln

2.3. Sammensætning: Producent/forarbejdningsvirksomhed (x) andet ( ).

3. Produktets art: Klasse 1.7, frisk eller forarbejdet fisk

4. Varespecifikation (Sammenfatning af betingelserne i artikel 4, stk. 2)

4.1. Navn: Oberpfälzer Karpfen

4.2. Beskrivelse: Karper til konsum, levende, slagtet eller videreforarbejdet til røget fisk (også i stykker, såsom fileter eller koteletter) og færdigvarer; minimumsvægt af den enkelte levende fisk: 1000 g, form: aflang. Kødet er hvidt, fast og fedtfattigt med artstypisk smag.

4.3. Geografisk område: Regierungsbezirk Oberpfalz/Bayern.

4.4. Bevis for oprindelse: Oberpfälzer Karpfen er et produkt af traditionelt dambrug med en historie, der går flere århundreder tilbage. Karpedambruget i Oberfpalz begyndte på cistercienserklosteret Waldsassen (grundlagt i 1132), havde sin blomstringstid i det 15. århundrede og fik en renæssance i det 20. århundrede. I dag er der ca. 3000 brug i Oberpfalz med karpedambrug på ca. 10000 ha. De har således en førende rolle i Tyskland og er en vigtig økonomisk faktor i det struktursvage Oberpfalz-område. Oberpfälzer Karpfen opdrættes fra rogn til konsumfisk i dambrugene i Oberpfalz. Producenter og forhandlere forpligter sig til ikke at markedsføre nogen vare af anden oprindelse med betegnelsen "Oberpfälzer Karpfen". Der føres register over brugets størrelse, køb og salg af fisk, foder osv. og køb af karper til kontrolformål.

4.5. Fremstillingsmetode: Oberpfälzer Karpfen opdrættes fra rogn til konsumstørrelse (1500 til 2000 g), en vægt, de normalt når op på ved udgangen af 3. vækstperiode. Foderet er overvejende naturligt (bundvegetation, zooplankton osv.) tilsat korn (bortset fra majs) fra lokale bedrifter.

4.6. Tilknytning: På grund af områdets særlige geografiske og klimatiske forhold (højde over havet, jordbund, vandkvalitet osv.) adskiller Oberpfalz sig fra andre dambrugsregioner. De forholdsvis lave temperaturer og den ekstensive drift med moderat anvendelse af naturligt fodertilskud, der følger af klimaforholdene og den let sure jord, bevirker, at fiskene vokser langsomt, og at kødet typisk bliver magert og fast. Gennem fødekæden påvirkes kødets kvalitet også af jordbundens og vandets beskaffenhed. De egenskaber, Oberpfälzer Karpfen har, er derfor nøje forbundet med deres geografiske oprindelse og bidrager til at give varen dens gode ry.

4.7. Kontrolinstans: Navn: Bayerische Landesanstalt für Ernährung

Adresse: Postfach 95 01 40, D-81517 München

Navn: Lacon GmbH

Adresse: Hanns-Martin-Schleyer-Str. 10, D-77656 Offenburg

Navn: Bayerisches Staatsministerium für Arbeit und Sozialordnung, Familie, Frauen und Gesundheit

Adresse: D-80792 München

4.8. Mærkning: Beskyttet geografisk betegnelse (BGB).

4.9. Krav i nationale bestemmelser: Ingen.

EF-nr.: G/DE/00191/01.04.24

Dato for modtagelsen af den fuldstændige ansøgning: 24. april 2001.